b'\n_START_ARTICLE_\nSlovensko biokemijsko dru\xc5\xa1tvo\n_START_PARAGRAPH_\nSlovensko biokemijsko dru\xc5\xa1tvo (SBD) je strokovno zdru\xc5\xbeenje s podro\xc4\x8dja biokemije in molekularne biologije. \xc4\x8clani so strokovnjaki, ki raziskujejo snovi, ki sestavljajo \xc5\xbeive organizme. Dru\xc5\xa1tvo je bilo ustanovljeno 28. junija 1983 in je po svojem delovanju naslednik Biokemijske sekcije Slovenskega kemijskega dru\xc5\xa1tva. Vsako drugo leto SBD prireja znanstvena sre\xc4\x8danja; prvo je bilo leta 1995. Dru\xc5\xa1tvena priznanja se imenujejo po biokemiku Savu Lapanjetu in jih podeljujejo od leta 2008. Od leta 2003 podeljujejo \xc5\xa1tipendije mlaj\xc5\xa1im \xc4\x8dlanom za udele\xc5\xbebo na znanstvenih konferencah. Aktivni sta Terminolo\xc5\xa1ka komisija, ki pripravlja biokemijski terminolo\xc5\xa1ki slovar, in Komisija za pou\xc4\x8devanje, ki je pripravila prevod u\xc4\x8dbenika biokemije. Dru\xc5\xa1tvo ima okoli 200 \xc4\x8dlanov. Predsednica dru\xc5\xa1tva je v mandatnem obdobju 2006-2009 Marinka Drobni\xc4\x8d-Ko\xc5\xa1orok.'